Source: https://webpravo.eu/clanky/odstupenie-od-zmluvy
Timestamp: 2019-08-22 00:27:36+00:00

Document:
Odstúpenie od zmluvy – Webpravo
Home » Články » Odstúpenie od zmluvy
Odstúpenie od zmluvy je obsiahnuté ako spôsob zániku záväzkového vzťahu tak v Občianskom ako i Obchodnom zákonníku. Rozdielne sú však účinky takéhoto úkonu. Zatiaľ čo odstúpenie od zmluvy spôsobuje zánik záväzku od počiatku ( teda akoby zmluva ani nebola uzatvorená ) a nie je výslovne v zákone upravené inak, alebo si účastníci pre prípad odstúpenia od zmluvy nedohodli niečo iné, tak v Obchodnom zákonníku odstúpenie od zmluvy spôsobuje právne účinky až od momentu doručenia odstúpenia od zmluvy. V tejto časti si budeme rozoberať právnu povahu odstúpenia od zmluvy Občianskom zákonníku.
Je potrebné poznamenať, že odstúpenie od zmluvy v Občianskom zákonníku nerozlišuje medzi vážnosťou protiprávneho konania , ktoré je dôvodom odstúpenia od zmluvy a ani neuvádza konkrétne výkladové pravidlá takéhoto kroku. Toto spôsobuje problémy tam, kde nie podrobnejšia úprava podmienok odstúpenia od zmluvy. Je to prirodzené, pretože odstúpenie od zmluvy má v podstate sankčný charakter.
Všeobecná úprava odstúpenia od zmluvy je obsiahnutá v § 48 OZ
Podrobnejšie sa odstúpeniu od zmluvy venuje OZ v nasledovných ustanoveniach
§ 47 pokiaľ vklad nie povolený do troch rokov od uzatvorenia zmluvy, platí, že účastníci odstúpili od zmluvy
§ 49 účastník, ktorý uzavrel zmluvu v tiesni a za nápadne nevýhodných podmienok má právo od zmluvy odstúpiť
§ 497 dojednanie právo odstúpiť od zmluvy za odstupné
§ 517 omeškanie ako dôvod odstúpenia od zmluvy
§ 561 odstúpenie ako dôsledok zmarenia voľby plnení stranou, ktorá na túto voľbu mala právo
§ 575 odstúpenie od zmluvy v dôsledku zániku časti plnenia pre nemožnosť plnenia
§ 576 odstúpenie od zmluvy pre zmarenie právo voľby splnenia dlhu jednou zmluvnou stranou
§ 597, 613,614,623 – odstúpenie od zmluvy ako dôsledok vadného plnenia
§ 635,636 – odstúpenie od zmluvy v dôsledku prekročenia rozpočtu pri zmluve o dielo
§ 638 odstúpenie zhotoviteľa pre nedostatok súčinnosti objednávateľa pri zmluve o dielo
§ 642 – odstúpenie objednávateľa od zmluvy o dielo bez dôvodu, ale s povinnosťou úhrady nákladov, odstúpenie objednávateľa od zmluvy o dielo ako dôsledok omeškania zhotoviteľa, respektíve vadného plnenia zhotoviteľom
§ 666 odstúpenie prenajímateľa od zmluvy v dôsledku uzatvorenia podnájomnej zmluvy nájomcom bez súhlasu prenajímateľa
§ 667 odstúpenie prenajímateľa v dôsledku neoprávnených zmien na predmete nájmu nájomcom
§ 679, § 684 ustanovenia upravujúce právo nájomcu odstúpiť od zmluvy v dôsledku nespôsobilého predmetu nájmu ( nedá sa použiť v súlade so zmluvou ) , respektíve v súvislosti s tým, že si na predmet nájmu nárokuje tretia osoba a
tieto jeho nároky sú nezlučiteľné s právami nájomcu a prenajímateľ neurobí potrebné kroky k ochrane nájomcu
§ 716 Právo na odstúpenie od dohody o výmene bytu z dôvodu okolností na základe ktorých nemožno spravodlivo požadovať jej splnenie od účastníka právneho vzťahu.
§ 735 Právo objednávateľa odstúpiť od zmluvy o obstaraní veci naproti povinnosti uhradiť vzniknuté náklady obstarávateľovi a nahradiť inú ujmu ak jej nemohol zabrániť.
§ 741b právo objednávateľa zájazdu odstúpiť od zmluvy ak cestovná kancelária navrhne zmenu zmluvy
Ustanovenia § 53 a § 53b OZ pri spotrebiteľských zmluvných nezakladajú samostatné dôvody odstúpenia od zmluvy len spresňujú aplikáciu tohto inštitútu rovnako ako § 741b OZ pri zmluve o obstaraní zájazdu.
Je potrebné upozorniť, že odstúpenie od zmluvy je výkonom práva, takže nie je možné uplatňovať nároky na náhradu škody, respektíve zmluvné pokuty voči strane, ktorá od zmluvy odstúpila oprávnene.
Nárok na vrátenie preddavku na kúpnu cenu z dôvodu, že k uzavretiu kúpnej zmluvy ani k vydaniu rozsudku nahradzujúceho vyhlásenie vôle nedošlo, je nárokom z bezdôvodného obohatenia.
Dôvodné odstúpenie od zmluvy nie je porušením zmluvnej povinnosti, ale výkonom práva, ktoré vyplýva buď zo zákona alebo zo zmluvy.
Ak účastníci zmluvy o budúcej zmluve dohodli zmluvnú pokutu pre prípad odstúpenia od zmluvy je zmluva v tejto časti neplatná pre rozpor so zákonom.
(Rozsudok Najvyššieho súdu Slovenskej republiky z 24. augusta 2000 sp.zn. 5 Cdo 5/2000)
Previous Valné zhromaždenie s.r.o.
Next Predaj družstevného bytu

References: § 48

§ 47

§ 49

§ 497

§ 517

§ 561

§ 575

§ 576

§ 597

§ 635

§ 638

§ 642

§ 666

§ 667

§ 679
 § 684

§ 716

§ 735

§ 741
 § 53
 § 53
 § 741